Argimon defensa els fons europeus per pal·liar l'impacte de la pandèmia: "Això no s'acaba"\nPublicat 19/12/2021 11:46CET\nEl conseller de Salut de la Generalitat, Josep Maria Argimon, ha defensat aquest diumenge la importància dels fons europeus Next Generation per pal·liar l'impacte derivat de la pandèmia de la covid-19: "Això no s'acaba, el virus va evolucionant".\nEn declaracions a 'Catalunya Ràdio' que ha recollit Europa Press, el conseller ha assegurat que desconeix el contingut de la declaració institucional que pronunciarà aquest mateix diumenge el president del Govern, Pedro Sánchez, davant el repunt de contagis.\nTambé ha explicat que la Conferència de Presidents que convocarà Sánchez aquesta setmana servirà per "abordar la situació" conjuntament.\nEn ser preguntat si el Govern central anunciarà restriccions aquest dilluns per la proximitat de Nadal, ha evitat pronunciar-se sobre aquest assumpte i ha advocat per analitzar els indicadors i estudiar l'evolució dels contagis.\nTot i que ha demanat "no posar-se en una situació de pànic", sí ha dit que la ciutadania ha d'entendre i complir les restriccions i mesures de seguretat decretades per les autoritats per frenar la propagació del virus.\nD'altra banda, ha assegurat que la salut mental és "el germà petit i descurat" de la salut, i ha demanat posar fi a l'estigma que l'envolta i abordar-la de manera integral i transversal.\nHa explicat que la Conselleria posarà en marxa al gener un total de 52 equips multidisciplinaris d'atenció per problemes de salut mental a domicilis per a la intervenció de crisi, una iniciativa que no s'ha impulsat abans "per falta de professionals".


Àtics de quasi un milió d'euros a tocar de Glòries / Culmia\nLa nova plaça de les Glòries ja és un actiu immobiliari de primer ordre. Una promoció de pisos d’obra nova, ubicada al carrer Pamplona i anomenada Innova Barcelona, comercialitza àtics de quasi un milió d’euros amb l’esquer d’una ubicació propera al futur parc urbà i els equipaments i serveis que l’envoltaran. Es tracta de tríplex de 145 metres quadrats amb piscina privada i vistes al Teatre Nacional de Catalunya (TNC).\nÀtics d’aquest preu i més cars ja fa anys que se’n venen a Barcelona, per exemple al centre de l’Eixample i a Diagonal Mar. Però a l’entorn de Glòries no han estat mai habituals. De fet, el nou bloc està situat a dos carrers de la discoteca Razzmatazz i del tanatori de Sancho d’Àvila.\n“Un barri modern i envoltat de creixement”, amb “vistes privilegiades”, “museus i espais culturals a cada cantonada”, a “25 minuts caminant” de la platja i amb abundant oferta de transport i escoles, diu la promotora SDIN Residencial –que ara opera sota la marca Culmia–, fent una descripció de Glòries i de l’àrea industrial de Marina que hauria fet riure fa pocs anys. L’obra nova, a més, és un segment immobiliari que ha resistit especialment bé la crisi de la Covid-19.\nPromoció de pisos ‘Innova Barcelona’ a tocar de Glòries / Culmia\nEl nou edifici està encara en construcció i preveu entregar claus l’estiu vinent. Té deu plantes d’altura i conté en total 45 habitatges. Els més assequibles tenen només dues habitacions i ja costen 413.000 euros més IVA. De tríplex només n’hi ha 4, informa al TOT Barcelona la promotora. “Dos pisos són per a un habitatge de 115 m2 útils amb 4 habitacions i el tercer pis és una terrassa de 75 m2 amb piscina privada.\nEls nous veïns d’alt standing tindran vistes al carrer Pamplona i a una plaça pública que hi ha darrere l’edifici. Segons indiquen fonts de l’empresa, el preu desglossat són 842.000 euros més el 10% d’IVA i un suplement opcional de 30.000 euros per una plaça d’aparcament i un traster. En total, 956.000 euros, prop d’un milió per viure en un àtic a tocar de les Glòries.\n[email protected] Barri del Parc i la Llacuna del Poblenou Immobiliàries


La fiscal en cap de Barcelona investigarà si és delicte l'«insult» rebut al judici del 9-N | NacióDigital\nLa fiscal en cap de Barcelona investigarà si és delicte l'«insult» rebut al judici del 9-N\nAna Magaldi diu que va patir per la seva integritat física i qualifica els fets de l'última jornada del judici al 9-N de "molt greus" | "En els meus 64 anys de vida no havia vist mai l'odi que vaig veure en la mirada d'aquest home", assegura\nper Isaac Meler , Barcelona, 14 de febrer de 2017 a les 10:54 |\nLa fiscal en cap de Barcelona, Ana Magaldi, aquest dimarts | Isaac Meler\nLa fiscal en cap de Barcelona, Ana Magaldi, estudiarà emprendre accions legals per l'"atac i insult" que va rebre l'últim dia del judici pel 9-N. Ho ha anunciant en una compareixença convocada aquest dimarts per explicar la seva versió sobre els fets que ha qualificat de "molt greus" i ha detallat que "la gravació de les càmeres del Palau de Justícia ja estan reservades". "En els meus 64 anys de vida no havia vist mai l'odi que vaig veure en la mirada del ciutadà que es va acostar a mi i que vociferava dels del grup de manifestants davant del tribunal", ha explicat sobre el jove que la va increpar.\nMagaldi ha explicat que divendres passat va creuar la porta del Tribunal Superior de Justícia de Catalunya (TSJC) on tenia lloc el judici al 9-N i va veure un grup de "20 o 30 persones" i "una mica més avall els tres acusats", l'ex-president de la Generalitat Artur Mas i les ex-consellers Joana Ortega i Irene Rigau. "Caminaven en direcció a la Ciutadella i això em va fer pensar que havien sortit poc abans saludant", ha recordat. I ha continuat explicant com va baixar l'escala del tribunal: "A la segona van començar els crits de 'fora, fora la justícia espanyola' i jo el que no podia fer era baixar corrent i baixar el cap. En aquell moment es dirigien a mi com a membre d'una institució de l'Estat i per això em vaig mantenir ferma i dreta i mirant aquestes persones durant uns segons que em van semblar interminables".\n"Vaig témer per la meva integritat"\nLa fiscal en cap de Barcelona ha declarat que a continuació el grup de protestants van començar a cridar insults com "feixista, merda, ets una merda, marxa de Catalunya". Un cop va posar el peu a la vorera del Passeig de Lluís Companys, Magaldi ha explicat que va seguir aturant-se per "dignitat" davant dels retrets però va veure com "un individu d'aquestes files sortia corrent en diagonal" en direcció a ella. "En aquest moment vaig témer per la meva integritat perquè no sabia que podia passar amb una persona que t'ha estat insultant", ha afegit tot i admetre que es va tranquil·litzar en observar que el noi "no duia res a les mans". "En veure que l'individu no parava la seva carrera vaig aixecar la mà per avisar els Mossos d'Esquadra", ha seguit dient.\nPerò el jove va arribar abans que els agents i la va increpar. "Se'm va acostar cridant i amb una mirada que no oblidaré mai. Em va dir: 'tu ets la Fiscalia, tu ens condemnes per posar les urnes. Quina vergonya!'". I ella va respondre: "Jo no sóc la Fiscalia, sóc la fiscal en cap de Barcelona i els fiscals no jutgen, acusen". Però el jove va insistir que la resta de manifestants li havien dit que ella era la "Fiscalia". "Tu ens condemnes", ha explicat Magaldi que li va etzibar el noi. "Vist que no tenia sentit seguir parlant amb aquesta persona vaig marxar acompanyada d'un Mossos de paisà", ha conclòs sobre la seva versió dels fets.\n"Sánchez Ulled ens va tornar la dignitat als fiscals"\nMagaldi ha destacat que després de l'episodi va patir pel fiscal del judici al 9-N, Emilio Sánchez Ulled. "Em va preocupar que sortís i el vaig trucar per evitar-se el que jo acabava de patir", ha rememorat. "Em va tranquil·litzar perquè ja estava dinant", ha aclarit. Tot i això, des de casa seva va decidir trucar el fiscal general de l'Estat i explicar-li els fets. "També vaig redactar un Whatssapp que resumidament era el que acabo d'explicar a companys de la Fiscalia de Barcelona", ha afegit tot i remarcar que no va contactar amb cap mitjà de comunicació.\nEn resposta a les preguntes de la premsa, Magaldi ha considerat que els insults que va rebre no eren arbitraris. "Tothom no és la fiscal en cap de Barcelona i a mi quan em van insultar sabien que no estaven insultant a una persona amb pinta de jutge o advocat. M'ho va confirmar el jove, no només sóc coneguda pel meu meravellós cabell...", ha assenyalat. I ha insistit: "Jo no sóc altre gent, sóc la fiscal en cap de Barcelona".\nFinalment, Ana Magaldi ha elogiat la tasca del fiscal Sánchez Ulled en el judici al 9-N i ha posat especial èmfasi en el seu informe final pronunciat el divendres 10 de febrer. "Sánchez Ulled ens va tornar la dignitat als fiscals", ha expressat.\nLa Fiscalia General de l'Estat critica els fets\nLa Fiscalia General de l’Estat va criticar els fets dilluns i va condemnar "l’assetjament" i els "insults" que, segons el ministeri públic, es van produir per part d'un "grup de radicals" als fiscals a les portes del Tribunal Superior de Justícia de Catalunya (TSJC) després de la penúltima jornada del judici pel 9-N a l’ex-president de la Generalitat Artur Mas, l’ex-vicepresidenta Joana Ortega i l’ex-consellera d’Educació Irene Rigau.\nEn aquest sentit, ha expressat la seva "solidaritat i suport" als fiscals de Catalunya i "especialment" a la fiscal en cap a la demarcació de Barcelona, Ana Magaldi, que va ser escridassada per un grup de persones a la sortida del TSJC. D’altra banda, la Fiscalia General de l’Estat ha mostrat la seva "profunda preocupació pels intents de pressionar la Justícia en la seva tasca de fer prevaldre l’imperi de la llei".\nEl PSC se suma a la condemna\nEl secretari d’Organització del PSC, Salvador Illa, ha condemnat "tot tipus d’agressió ni que sigui verbal". En ser preguntat, Illa ha dit que, particularment i tot i respectar el dret a manifestació, no li agraden les manifestacions "davant d’un jutjat" i ha mostrat el "màxim respecte" i la "plena confiança" a que tant la fiscalia com la judicatura "actuaran amb independència" a l’hora de dictar sentència. Illa ha insistit en el fet que les agressions verbals "no formen part de la pauta de comportament" en l’esfera política.\nLa Fiscalia General critica els «insults» d'un «grup de radicals» a fiscals pel judici del 9-N\nJudici al 9-N, Societat, Ana Magaldi, Fiscalia, Emilio Sánchez Ulled, Fiscalia General de l'Estat, judici al 9-N, judici 9-N\nPer Anònim el 15 de febrer de 2017 a les 21:19\nO sigui que algú increpa i amenaça "la integritat física" de la fiscal en cap i ella encara té dubtes de si pot presentar una denúncia o no. Doncs jo a un conductor que em va amenaçar de trencar-me la cara el vaig denunciar i no m'ho vaig haver de rumiar una setmana. 10.07, perdona, el teu argument, és quin?\n2017 - 64 = 1953\nPer Anònim el 15 de febrer de 2017 a les 10:07\nAmb aquests raonaments ja es veu el nivell intel·lectual d'alguns indepes... per això són controlats com ovelles pel seu pastor. Un, dos, amunt les vares, tres, quatre, gira gira, ...\nPer Anònim el 14 de febrer de 2017 a les 17:11\nAixò, que va néixer el 1953. Per tant, senyora Magaldi, suposo que "aquesta mirada tan plena d'odi" no l'ha vista mai perquè mai no va córrer davant dels grisos... perquè eren dels seus, oi?\nPer Anònim el 14 de febrer de 2017 a les 15:33\naquesta dona a part de la provocació en tota regla, que va fer girant-se i rient divendres, quan és veu que la van escridassar, ara en aquesta roda de prensa, tant poc habitual, torna a provocar....ella ho sap molt bé. catalans compte!!! no ens deixem emportar per ximpleries...nosaltres tenim un objectiu més alt i noble....cap fred i seny, tots units sense deixar d'empenya cap a la República Catalana.\nPer Anònim el 14 de febrer de 2017 a les 13:40\nTots son iguals, arrogància, prepotència, xuleria, desafiament, menysteniment, intolerància... Veuràs el dia que es quedin sense paraigües "legal"... Marxaran corre-cuita amb la cúa entre les cames...\nPer Anònim el 14 de febrer de 2017 a les 13:20\nRecordeu els que escriviu: si nomes escriviu, feu poc. Ja es alguna cosa, d'acord. Pero no n'hi ha prou, tal i com esta el pati. Cal ser tant actius com puguem. Hi ha entitats que esperen mes mans de voluntaris. Hi ha molta feina per fer! Apunteu-vos-hi! Nomes els fets, tossuts i pacifics, ens portaran a la llibertat. La feina feta conjuntament es mes poderosa!\nNo ho sembla pas\nPer Joanbq el 14 de febrer de 2017 a les 12:59\nEl que s'ha vist per TV no dona pas l'impressió de que estigues espantada. Al contrari es diria que surt un xic i força desafiant. Quan insulten els nostres politics ja sigui en viu o a través de les xarxes socials per ser independentistes no hi veig pas tanta condicia en condemnar els insults.\nQui no t feina el gat pentina\nPer CATALANISTA el 14 de febrer de 2017 a les 12:30\nEs pot denunciar la fiscal per fals testimoni. Las imatges parlen per si soles. Jo veig unes mirades provocadores per part de la fiscal, amb un somriure provocador, anant fumant i parant-se amb plan desafiador. si tanta por hagués tingut, hauria cridat als mossos ó hauria fet via a marxar. Tot mol patètic i llàstima de publicar les seves amenaces.\nUn Pere Navarro\nPer Mercè B. el 14 de febrer de 2017 a les 12:28\nAquesta dona ha fet un "Pere Navarro" recordeu? L'escàndol que va organitzar per una bufetada que va rebre per ves a saber per què?... Arribaran moltes provocacions com aquesta i cal no caure a la trampa. Serenitat i passem d'aquestes coses que volen inflar artificialment al seu favor. Fan victimisme, allò que tant ens retreuen als catalans. Us recomano l'article de'n Pere Pugès a Vilaweb, és molt aclaridor.\nPer Anònim el 14 de febrer de 2017 a les 11:55\nI contra qui pensa emprendre accions legals? Va identificar els que suposadament l'escridassaven? Els téidentificats? En sap els noms? Pel que explica, no. Aleshores contra qui emprendrà accions legals? Contra tothom?\nPer Anònim el 14 de febrer de 2017 a les 11:53\nLes imatges de TV3 mostren la mirada desafiant de la fiscal, mig rient, fumant i fins i tot aturant-se per veure als que cridaven. En cap moment dona la sensació de tenir por, al contrari, la rialleta de suficiència era evident. Prou antipatía causa a Catalunya la Fiscalía com que haguem d'aguantar aquestes provocacions. No estic d'acord amb el suposat intent d'agressió - si és veritat - pero les xuleríes no ens agraden a Catalunya. En lloc de jutjar els nostres polítics tanqueu a la presó tota la xusma del PP, lladres i tramposos que sortiran considerats innocents de les seves trampes que han empobrit la població espanyola.\nPer vila-josep el 14 de febrer de 2017 a les 11:45\nSempre es condemna "els maltractaments" segons la direcció d'on venen, o sigui, del poble contra els poders fàctics. Per contra el que fan els poders fàctics amb el poble no son maltractaments, es diu LA LLEI. El Poder sempre fa el bé, lo equitatiu, lo just i necessari, el Poder mai s'equivoca, el Poder és de tots i per a tots. El Poder mai és el responsable de determinades reaccions del poble, és el poble qui en la seva ignorància te reaccions soptades injustificades. El poder no posa, com la senyora Ana Magaldi, una actitud desafiant, xulesca, superior, una mirada no pas de por, com ella diu mirant al poble com si fos seu, però li ha sortit rebel, el Poder sempre te raó, el poble mai. Totes aquests virtut que te el poder, ells les anomenen, LLEI, perquè i per sobre de tot la fan ells, sense cap mena de participació del poble, sense cap escletxa per on esmicolar una mica d'aquesta llei en forma de Justícia que hi arribi al poble. Un dia el poble es cansa de tanta incomprensió i pren el poder i perd el respecte pels seus representants de la justícia, i els escridassa pel carrer, i els i diu el nom del porc, i ells tenen por, no saben que passa, els han perdut el respecte, ignoren que el respecte es guanya, això que ells mai han fet.\nPer Joan (Gràcia) el 14 de febrer de 2017 a les 11:40\nSi anava somrient, tot xino-xano!!!\nPer Anònim el 14 de febrer de 2017 a les 11:33\nI que feien segons quines persones darrere els acusats, fent anant el cap, afirmant i vigilant al fiscal? Això no era pressió?\nPer Karlus el 14 de febrer de 2017 a les 11:26\nNo t'estimem gens\nPer Anònim el 14 de febrer de 2017 a les 11:25\nSi les males mirades constitueixen delicta, 47 milions de ciutadans a la presó. Els bornis els primers. Au ves!.\nPer Anònim el 14 de febrer de 2017 a les 11:23\nNo puc pas jutjar la mirada aquesta que vostè diu que la va estorar tant, i que tanta por li va provocar. No ho puc fer perquè no l'he vist. Però sí que he vist les imatges on vostè, amb cigarreta a la mà, es gira amb expressió sorneguera i desafiant cap els qui la escridassaven. No era una mirada de por, ni molt menys. En la seva expressió hi vaig veure burla i arrogància. Això, fet per un servidor públic és una provocació inacceptable. Posi la denúncia i faci mèrits.\nPer Panellet el 14 de febrer de 2017 a les 11:21\nAtaquen la nostra democràcia i la voluntat dels catalans i, damunt, els hem de donar les gràcies!!!\n440 o 445\nPer Aniol el 14 de febrer de 2017 a les 11:20\nQuina afinació creieu que faran servir per encausar penalment els quatre gats que cridaven fora, fora, fora, la justícia ecspanyola? Senyora Magaldi, no s'adonen que ensenyen massa el llautó?\nquina pell tan fina...que es dediqui a una altra cosa\nPer fideli el 14 de febrer de 2017 a les 11:20\n...una persona que demana presó per altres, es pot sentir mai "insultada"?....quina pell tan fina....


Publicado: Miércoles, 28 Marzo 2018 12:55\nEnguany els alumnes de primària dels col·legis de Porto Cristo també s'han a aquesta iniciativa solidària per donar suport a l'Associació Asperger de Balears i passades les onze del matí han iniciat la II Caminada Solidària, que s'ha sumat a la bicicletada. La finalitat d'aquesta activitat és donar a conèixer la feina que fan des de l'Associació Asperger de Balears. "En els darrers anys alguns alumnes del centre han estat diagnosticats en Trastorns de l'Espectre Autista (TEA), que és un trastorn mental encara desconegut i ampli que des del sector educatiu hem de conèixer, per això l'equip directiu, el Policia Tutor, el professorat i els alumnes de l'IES Porto Cristo hem volgut unir Esport i Solidaritat, a través d'aquesta bicicletada no competitiva, que hem anomenat 'Tots som Especials, Tots Ens Ajudam, IV Bicicletada Solidària IES Porto Cristo'", ha explicat la cap d'estudis del centre, Xisca Bonet.\nDurant la presentació de la bicicletada la presidenta de l'Associació Asperger de Balears, Elisabet Ruiz, va agrair "l'aportació econòmica que fa possible aquesta bicicletada però sobretot perquè hem pogut fer feina amb els alumnes i per la tasca de sensibilització que ens ha permès fer el centre". Per part seva el policia tutor Andreu Alba, abans de donar el tret de sortida de la bicicletada, ha agraït "l'esforç de tots els col·laboradors per fer possible tirar endavant aquest projecte perquè és realment tot un poble el que fa feina perquè aquesta iniciativa surti bé".\nLa síndrome d'Asperger és un trastorn que es caracteritza perquè la persona manifesta interessos limitats o una preocupació inusual amb un objecte o un tema en particular, arribant a excloure altres activitats i temes de conversa. Les persones que ho pateixen solen tenir una intel·ligència normal o lleugerament per sobre de la mitjana, però mostren rutines o rituals repetitius, així com una tendència a parlar de manera massa formal o monòtona i a interpretar figures retòriques i ironies de manera literal. A més a vegades el seu llenguatge corporal és inexistent. També exhibeixen un comportament social i emocionalment inadequat i es mostren incapaços d'interactuar exitosament amb els altres. L'absència d'empatia cap als altres són altres trets característics de la síndrome, que se sol diagnosticar en edat escolar.\nPer això des de l'IES Porto Cristo insisteixen que "la idea i la principal finalitat de la Bicicletada és que tots aconseguim comprendre una mica la seva forma de pensar, la seva forma de veure la vida que tantes vegades creiem tan diferent sense adonar-nos que en aquesta diferència està la veritable riquesa de les persones". L'IES Porto Cristo posa en marxa aquesta iniciativa solidària i a la vegada educativa amb la finalitat que els alumnes i professors col·laborin econòmicament i de manera voluntària amb una donació de 3 euros a l'Associació Asperger de Balears. Els alumnes i tots els col·laboradors reben a canvi una "xapa solidària" com a símbol de la campanya.


Arrenca la sisena edició del programa…\nLa sisena edició del programa Èxit Estiu del Consorci d'Educació de Barcelona es posa en marxa aquest dilluns 2 de juliol fins el 20 del mateix mes i ho fa a 48 instituts de Barcelona. Uns 40 alumnes per centre, que fan un total de 2.000, participen en aquest programa que aprofita la metodologia i l'estructura de funcionament de l'Èxit Acompanyament Educatiu durant el curs escolar i de l'Èxit Anglès.\nEl projecte ofereix a l'alumnat durant el mes de juliol atenció personal i individualitzada per ajudar-lo a organitzar-se i planificar la preparació de les proves extraordinàries de setembre. En el cas de dos centres educatius, aquest acompanyament s’amplia també a la darrera setmana d’agost.\nCreix l'equip d'amics i amigues grans\nEl programa Èxit Estiu comptarà en aquesta edició amb el suport de 180 amics@grans. Una xifra que suposa un increment considerable respecte l'edició anterior, on hi van participar 122.\nLa figura dels amics i amigues és fonamental dins del programa. Són joves estudiants universitaris, entre ells ex alumnes dels instituts implicats, que ajuden l'alumnat a preparar els exàmens de les assignatures que han suspès i de les que s'avaluaran al setembre. Proporcionen recursos als alumnes per organitzar-se a l'hora d'estudiar, aclarir conceptes i sistematitzar les matèries. La gran majoria d’aquests amics i amigues grans ja han participat durant el curs escolar en els programes Èxit Acompanyament Educatiu durant el curs i Èxit Anglès.\nCom a novetat, en l’edició d’aquest any també s'incorporen al projecte tècnics i tècniques del programa Talk to me com a reforç i suport als amics i amigues grans que acompanyen l'alumnat que ha suspès l'anglès. Aquest projecte es desenvolupa de febrer a juny i està gestionat per Barcelona Activa en col•laboració del Consorci d’Educació. S’emmarca en el programa Plans d’Ocupació Municipal del 2018 de l'Ajuntament de Barcelona i els seus tècnics actuen de referent lingüístic per a l'alumnat del centre i per al professorat, com a reforç del treball oral a l'aula i un model correcte de l'ús de l'anglès.\nDurant el desenvolupament del programa Èxit Estiu, l'Institut Barcelona Esports (IBE) de l’Ajuntament de Barcelona ofereix a 22 dels 48 centres una activitat esportiva gratuïta en els mateixos instituts com a complement al reforç escolar.\nAjuts per a activitats de suport a 10 centres concertats\nEn aquesta sisena edició de la ciutat s'han concedit ajuts específics per donar suport a l’organització d’activitats de reforç escolar a un total de 10 centres concertats. Aquesta concessió s'ha fet a través de la resolució del Consorci d’Educació, per la qual es convoquen ajuts a centres privats sostinguts amb fons públics (concertats) de Barcelona.


L'Audiència Provincial de Tarragona fa un pas més en el procés judicial pel cas 'Inipro' - Tottarragona.cat :: Diari digital independent d'informació i d'opinió de Tarragona\nL'Audiència Provincial de Tarragona fa un pas més en el procés judicial pel cas 'Inipro'\nLa Candidatura d’Unitat Popular celebra que, set anys després de portar el cas INIPRO a fiscalia, quan encara no tenien representació a l'Ajuntament, s’hagi sabut que finalment l’ex-alcalde de Tarragona Josep Fèlix Ballesteros, el que va ser la seva mà dreta, Gustavo Cuadrado, i l'ex-portaveu del govern municipal, Begoña Floria, juntament amb altres sis persones, aniran a judici. La formació torna a demanar la dimissió de Ballesteros i Floria.\nA més, les anticapitalistes encoratgen el govern de Pau Ricomà a fer net d’una vegada per totes a l'Ajuntament de Tarragona i recorden que la partida anticorrupció és l'única que va queda totalment fora de la negociació dels pressupostos. El mínim, diuen, és personar-se en casos que ja estan a fiscalia relacionats amb el mandat del PSC al consistori tarragoní com són el cas del Coaching, de Jaume I o de la Budellera; per les cupaires “és un acte de mínims per aclarir aquests casos”. Però demanen que vagin més enllà: que l'interventor analitzi els comptes de les empreses municipals, els comptes dels Jocs Mediterranis, etc.\nFinalment, la CUP demana al govern d’ERC i ECP que exigeixin el retorn dels més de 60.000€ de diner públic a partir dels quals s’han sufragat les defenses en el cas inipro, entre les quals 12.100€ que correspon a la defensa jurídica de l’ex-alcalde Ballesteros; 14.520€ de la de l’exportaveu del PSC, Begoña Floria; 6.050€ de l’excap de gabinet de Ballesteros, Gustavo Cuadrado; i 5.445€ de la defensa de l’ex-gerent de l’IMMST, Antonio Muñoz.\nComunicat del PSC Tarragona i el Grup Municipal Socialista\nConeguda avui la interlocutòria de l’Audiència Provincial de Tarragona en relació al cas conegut com a Inipro, el Partit dels Socialistes de Catalunya a Tarragona i el Grup Municipal Socialista a l’Ajuntament de Tarragona manifestem:\n•\tAquest és un pas més en el procés judicial que culminarà amb l’esclariment de tot els fets i en la innocència de les persones investigades. Després de molts anys de patiment personal per aquest procés, recordem que la instrucció d’aquesta causa es va iniciar el 2013, ens alegra trobar-nos més a prop de la resolució del cas.\n•\tL’Audiència, sense entrar a valorar el fons de la causa, ha exculpat a 6 persones, que ja avui han estat declarades com a no culpables. D’aquestes, cinc eren treballadores de l’empresa Inipro i una funcionària pública, i han vist com, durant anys, el seu nom ha estat vinculat a una presumpta causa de corrupció. 6 persones que tot el que van fer és anar a treballar i complir amb les seves responsabilitats. Ens n’alegrem que per ells i elles el procés hagi conclòs avui.\n•\tReiterem la innocència de les persones investigades per aquesta causa penal. Especialment nomenar a Josep Fèlix Ballesteros i Begoña Floria, actuals consellers de l’Ajuntament de Tarragona, que compten com sempre han fet, amb la confiança i el recolzament de tot el partit.\n•\tTenim plena confiança en la justícia i esperem que el judici tingui lloc el més aviat possible i poder demostrar no només la seva innocència, sinó que també quedi palesa la inconsistència de les seves imputacions.\nRedacció TT - 28/05/2020 - 10:24h\nAixò és com els bancs, tu els hi ofereixes calés, juguen amb els teus calés i després et roben els teus calés.\nestamos esperando que los mas de cuarenta millones del JAIME I , salgan jurídicamente a la luz y mas desfalcos de caudales públicos y el ayuntamiento o alguien lo tapa incluso con la abogada de -----que gasta toda su energía pero pagada porel ayuntamiento para intentar el archivo de la causa iniciada por VEU CIUTADANA y el partido de Didac a que espera\nDios ,cuanta cara cuanto morro\nYa les está bien por esa prepotencia que por ser servidores públicos les acompaña.señores y señoras del PSC Tarragona, lloren ,lloren que les vendrá bien desahogarse,que se pensaban?que podrían engañar al pueblo e irse de rositas,cada vez hay más ojos que os mira con lo cual es más difícil camuflar la mieda que generais. Devolver todo lo malversado y el dinero de vuestras defensas ,jetas ,un funcionario si reclama contra vuestras injusticias se lo tiene que pagar de su bolsillo y vosotros cuando robais al pueblo es el propio pueblo quien os paga la defensa .QUE DEVUELVAN LA PASTA YAAAA...


PortAventura Dreams rep les primeres famílies | Canal Reus TV\nPortAventura Dreams rep les primeres famílies\n13:10 - 22 octubre 2019\nPortaventura Dreams ha obert avui les seves portes per rebre les primeres famílies amb infants que han patit alguna malaltia greu. Aquests podran gaudir d'una estada gratuïta de sis dies al complex, en unes noves instal•lacions que han costat més de 4 milions d'euros. El resort rebrà 200 famílies amb pacients que han passat pels hospitals de Sant Joan de Déu, la Vall d'Hebron i el Niño Jesús de Madrid.\nEl resort de PortAventura ha incorporat un nou espai pensat per a les famílies d'infants, d'entre 4 i 17 anys, que pateixen o hagin patit alguna malaltia greu. La seva fundació amb l'ajuda de desenes d'altres entitats i empreses han aixecat un espai de gairebé 9.000 metres quadrats que acull 6 habitatges i zones d'esbarjo, pensat per al descans i l'oci de les famílies. Calculen acollir fins a 200 famílies a l'any, que podran gaudir, gratuïtament, d'una estada de 6 dies. L'elecció d'aquestes es duu a terme a través d'un comitè format per metges, assistents socials i altres experts de l'àmbit de la salut.\nEls infants i les famílies escollides procedeixen dels hospitals del Niño Jesús de Madrid, el Sant Joan de Déu i el Vall d'Hebron. De fet, aquest darrer durà a terme un estudi psicològic que buscarà mesurar la repercussió d'aquesta experiència. Les primeres famílies s'hi instal·len aquest mateix dimarts. Des de la Fundació PortAventura asseguren que esperen poder ampliar les instal·lacions, en el futur, i acollir més famílies.


La nova plaça de Ramon Aramon i Serra es tancarà a les nits | EL3 - Portal de notícies de Sants-Montjuïc\nLa nova plaça de Ramon Aramon i Serra es tancarà a les nits\nFinalment, la futura plaça del barri d’Hostafrancs quedarà tancada durant les nits. Així ho han acordat el Districte, les associacions veïnals i la de comerciants. L’entesa passa per tancar el jardí entre les 12 de la nit i les 8 del matí i permetre que hi hagi algunes terrasses dels bars que hi tenen accés des de la part del darrere del local.\nFinalment, la futura plaça de Ramon Aramon i Serra del barri d’Hostafrancs, quedarà tancada durant les nits. Així ho han acordat el Districte de Sants-Montjuïc, les associacions veïnals i la de comerciants. “Hem estat treballant per arribar a acords de com havíem de tractar aquesta plaça”, assegura Francesc Jiménez, gerent del Districte de Sants-Montjuïc.\nL’acord passa per tancar el jardí entre les 12 de la nit i les 8 del matí i permetre que hi hagi algunes terrasses dels bars que hi tenen accés des de la part del darrere del local. “La presència de vetlladors també aporta seguretat”, assegura Jiménez. Les terrasses, però, en el moment del tancament de la plaça també s’hauran de recollir. A més, la quantitat i distribució dels mòduls que hi pugui haver quedaran establerts abans de donar les llicències, assegura Jiménez, tal com indica la nova ordenança de terrasses i vetlladors de la ciutat.\n“Estem moderadament contents pel que s’ha aconseguit”, afirma Albert Planas, un dels veïns que ha participat en les negociacions. El veïnat hagués preferit que el tancament es fes a partir de les 10 però finalment han arribat a un consens endarrerint dues hores el tancament. Planas considera que hi ha hagut diàleg i una bona entesa tot i que consideren que caldrà seguir parlant per definir els usos que es donaran a l’espai: “Creiem que l’ús que se li ha de donar a aquesta plaça ha de ser de cara al veïnat, no de cara als turistes i els passavolants de la zona de plaça Espanya i les Arenes.”\n“La nostra opinió és favorable a que es pugui tancar i evitar així possibles mals usos que hi pogués haver durant la nit”, comenta també Josep Espín, president de la Federació d’Associacions, Entitats i Comissions d’Hostafrancs. Pel que fa a les terrasses Espín considera que era imprescindible mantenir l’acord que l’anterior equip de govern havia fet amb els empresaris de bars i restaurants que tenen accés a la plaça. Tot i això, considera que “ha de ser molt controlat i integrat a l’entorn”.\nEn el projecte previst fins ara també s’ha dissenyat un espai verd sense accés per tal de protegir les finestres d’aquelles vivendes que donen directament a peu de carrer. Està previst que les obres comencin a l’abril i estiguin acabades abans de finals d’any.


Fridays For Future Vinaròs torna als carrers – Vinaròs News\nFridays For Future Vinaròs torna als carrers\nQUÉ PASSARÀ ?VINARÒS 19 setembre, 2021 Vinaròs News\nFridays For Future Vinaròs34\nFRIDAYS FOR FUTURE VINARÒS Amb el Judici pel Clima, estem més prop d’aconseguir una victòria en favor de la justícia climàtica. Però necessitem que...\nAmb el Judici pel Clima, estem més prop d’aconseguir una victòria en favor de la justícia climàtica. Però necessitem que els tribunals ens escolten més de prop.\nPer això, aquest divendres 24 de setembre eixim de nou als carrers! Aquesta vegada donant suport al “Judici pel Clima”; un litigi climàtic presentat al juny per Ecologistas en Acción, Greenpeace, Oxfam Intermón i Fridays For Future contra la inacció del Gobierno de l’Estat. No som les primeres a portar un cas d’aquest tipus davant un Tribunal Suprem ni serem les últimes. A Holanda, França i Alemanya ja s’han donat casos molt similars al nostre i sabem que aquí també és possible. Però és a la nostra mà recordar al Tribunal Suprem que està en joc el nostre present i futur, a més del de tants territoris ja devastats per les nostres polítiques ecocides.\nDes de Fridays For Future Vinaròs hem convocat una manifestació per a aquest 24-S a la plaça de l’Ajuntament a les 19:30h. El recorregut serà el següent: Ajuntament (inici), carrer Major, plaça Sant Agustí i pèrgola del passeig de Colom (final). La convocatòria a Vinaròs comptarà amb la col·laboració del Ball de Dimonis de Vinaròs junt a qui realitzarem una performance en representació de la justícia, a més de les companyes d’Apnal-Ecologistes en Acció. Us hi esperem a totes i tots!\nTrobareu tota la informació sobre l’acció, el nostre manifest i el protocol de seguretat en la nostra pàgina web: https://fridaysforfuturevinaros.wordpress.com/que-es-fridays-for-future/24-s-judici-pel-clima/


Un Estat que es desfà i una nova legalitat encara en construcció - El Dietari del Procés - Blogs de l'indirecte!cat\nDietari 2014 Dilluns, 1.2.2016. 21:06 h\nDiL, ERC, Espanya, Podemos, PSOE, rei\nEl rei té un bon problema sobre la taula, veurem si 'el preparado' el sap resoldre\nLa idea del socialista seria pactar amb Podemos i Ciudadanos, però cap d’aquests dos partits més petits no volen saber res l’un de l’altre. Un pacte més d’esquerres amb Podemos i IU, que seria el que marcaria la lògica ideològica –teòricament- és impossible sense el consentiment d’ERC o DiL, encara que Iglesias s’esforci a donar a entendre que aquests partits es vendran a canvi d’una mica d’almoina nacionalista. El PSOE però, també es manté ferm amb això: ni una engruna de res als independentistes, la qual cosa sembla també ben lògica.\nEls barons territorials ja li han recordat a Sánchez de forma més explícita que no en volen saber res d’independentistes. Guillermo Fernández Vara, president d’Extremadura deia en una gravació filtrada del comitè federal del PSOE dissabte: "Si no deixem clar que el PSOE no té res a veure amb l'independentisme ni per activa ni per passiva, a nosaltres a Extremadura ens maten, i jo ho he de dir". EL president d’Aragó, Javier Lambán, va reblar: "no es pot ser president d'Espanya amb el permís dels independentistes". Idò, si això és així, què carai esperen de nosaltres? Per què hauríem de fer cap gest com es pensa que farem de manera gratuïta Pablo Iglesias?\nSembla ser que el rei o bé podria tornar a proposar Mariano Rajoy (una estupidesa perquè ja ha dit que ho rebutjarà), o bé Pedro Sánchez (a qui li complicaran molt la vida), o bé no decidir res. A Espanya encara tenen la sort que no tenen –encara- el cronòmetre activat. Mentrestant, Catalunya segueix convalescent per l’accident de Muriel Casals. Ningú no sap què passarà amb la Comissió d’Estudi del Procés Constituent que ella presideix, i que hem sabut que el govern espanyol ha dut al TC ja com a forma d'incident d'execució de sentència dirigit a impedir l'activitat d'aquesta comissió creada per la cambra.\nÉs ara, en aquests moments, quan la declaració del 9 de novembre ha de prendre algun relleu, si és que ens la prenem seriosament. Mentrestant, el govern comença a obrir vies de diàleg amb CSQEP per a l’aprovació del pressupost. Si el govern ha de dependre a cada votació de la CUP, mal assumpte perquè no podrà cedir sempre a totes les peticions del petit partit. Així establint una certa competència, el govern Puigdemont guanya una mica de marge per a negociar i, qui sap si algunes complicitats pel futur.\n2294 lectures Cap comentari\nMossos Ports de la Generalitat Puigdemont Quim Torra Torra Trapero Ue Valtonyc ate autobusos borbó cambrils carlos carrizosa ciutadans crisi migratòria felip VI jordi cuixart lledoners pesro sánc policia presos polítics presó refugiats rei felip VI tractors


Apologia de la curiositat: Pepet i Xicu Florian, tan lluny de la seva platja de Sa Riera\nrebel.laven contra el projecte de port esportiu a la platja del Racó tot dient: “I Sa Riera, com queda la nostra Sa Riera? Ja ara, com tothom sap, té greus problemes amb les porqueries del riu Ter, situat més o menys a quatre milles de la cala”.\nEn efecte, el creixement del port turístic de l’Estartit ha alterat el moviment dels sediments de la desembocadura del Ter, els quals han inundat la platja de la cala veïna de Sa Riera, fins a convertir-la un desorbitat arenal terrós. La platja de sa Riera es desertitza i s’allunya cada cop més del mar. El problema s’ha agreujat d'ençà carta publicada pel Pepet, en Floris i en Lill.\nSa Riera és una de les cales del terme municipal de Begur. S’hi comptaven una trentena de barraques de pescadors de temporada, que durant l’hivern residien al nucli interior de Begur. Amb el bon temps baixaven a pescar al viver natural dels bancs d’anxoves i sardines de la platja de Pals o bé, en direcció oposada, a les anfractuositats rocoses del Cap de Begur per agafar rascasses, escórpores, neros, rogers, llenguados, sèpies, molles i llagostes al pla dels Llimbs i a la Brama.\nDurant la postguerra encara treballaven dos salins a Sa Riera, el de can Florian i el d’Amador Mont. Encaixaven sardines, arengades i anxoves, al costat de les primeres cases d’estiuejants. A les tavernes del Pilsà, de can Màrio i d’en Florian s’hi cantaven havaneres i s’hi feia ball.\nA partir del 1951 hi van arribar l’electricitat, el telèfon, l’aigua corrent, els estrangers, les urbanitzacions, el càmping i els apartaments damunt les antigues barraques de pescadors. Els Florian va engrandir la casa. Francesc Pi Amat, en Xicu Florian, va voler que els seus dos nois bessons, Paco i Florian Pi Romaní, sabessin pescar. Als tres mesos se’ls enduia a bord, dins d’una cofa de balca, els dies o les nits de calma. Als quatre anys els feia bogar, un rem cada un. Als 9 anys els va comprar una barca de motor i als 14 ja menaven nou mariners a la teranyina de la família. No s’havien inventat els GPS ni les xarxes de niló.\nDesprés, molt després, Xicu va protagonitzar el reportatge del programa televisiu Thalassa “Xicu, la memòria de Sa Riera” i el llibre de Miquel Martín i Pere Molina Converses amb Xico Florian. Va morir el 26 de juliol del 2009. El van nomenar fill predilecte de Begur i li van erigir un monòlit a la seva platja, que avui s’allunya cada cop més del mar.


ELS XIQUETS de LLERS: Escola VERDA : Re-paper i Gallines\nEscola VERDA : Re-paper i Gallines\nEl projecte Re-paper és una de les accions d'escola verda que fem a la llar d'infants. De tant en tant els infants de la llar carreguem els carretons d'anar a comprar de paper. Els infants molts enfeinats agafen el paper de la sala verda on tenim el taller, i el paper de la sala de Mestres.\nUn cop carregat el paper ens dirigim a l'escola dels grans!!!\nUn cop a l'escola dels grans!!! els espais, les portes, els mobles, els panells amb dibuixos... tot és increïble i gegantí. Alguns fins i tot tenen germans a l'escola i encara té més emoció poder-hi entrar.\nUna de les Mestres ens acompanya a fora el pati on hi tenen les escombraries. Allà de mica en mica anem tirant el paper. A final de curs, el consell comarcal de l'Alt Empordà, ens donen un paquet de folis de paper reciclat.\nUna altra acció d'escola verda és apostar per el no malbaratament alimentari. Tot just comencem!!!! no és gaire l'acció que fem però tot és començar. L'enciam que sobre dels menús de dinar el guardem en un tàper i anem a casa la veïna que té unes gallines amb molta gana.\nÉs important que el carretó vagi ben agafat i en tinguem molta cura. Com nosaltres, que hem d'anar ben agafats de les mans.\nUn cop arribem a les voltes, piquem el timbre de la Carme. Esperem... i sorpresa!!! tots ben emocionats cap a dins.\nCreiem que aquestes petites accions són important compartir-les amb els infants perquè transmeten valors.\nAltres hàbits que volem compartir amb ells són el de seleccionar els residus. Ara ja saben que el iogurt i la llet s'han de reciclar a part, i moltes tardes ens acompanyen fins el contenidor groc a tirar-los. L’Aigua també és un element que cal mesurar el seu ús: des de vigilar en tirar la cadena del lavabo, a reciclar l’aigua que ens sobra del got de beure per regar les plantes, a rentar-nos les mans en compte... Són moments que poden passar desapercebuts en el dia a dia però que tenen una càrrega especial en valors sostenibles i de cura al medi ambient.


El Judo Olèrdola tanca una excel·lent temporada — Ajuntament d'Olèrdola\n18:22 del 22 de maig de 2022\nEl Judo Olèrdola tanca una excel·lent temporada\nEl Judo Olèrdola tanca una excel·lent temporada L'obtenció de quatre campionats de Catalunya, en categoria aleví, entre els resultats més destacats http://www.olerdola.cat/news/el-judo-olerdola-tanca-una-excel-lent-temporada http://www.olerdola.cat/news/el-judo-olerdola-tanca-una-excel-lent-temporada/@@download/image/judo.jpg\nL'obtenció de quatre campionats de Catalunya, en categoria aleví, entre els resultats més destacats\nEl Judo Olèrdola ha tancat una excel.lent temporada, amb resultats excepcionals si tenim en compte les dimensions del club. I és que fins a quatre membres del club, tots ells de categoria aleví, s’han proclamat campions de Catalunya. Es tracta d’Aira Lázaro, Irene Romero, Eloi Llosas i Nil Colomé. En infantil, Marc Lázaro va obtenir el subcampionat i també va fer-se amb la medalla de plata la cadet Aina Cornellà. L’entrenador del Judo Olèrdola, Juanjo Ferrer, ens oferia una valoració del tot satisfactòria de la temporada, destacant aquests excel·lents resultats en els campionats de Catalunya.(àudio)\nTenint en compte que en el club hi ha una quarantena d’inscrits i que, d’aquests, només participen en competició una dotzena, el rendiment que ofereix el club en els campionats és molt elevat. Per Juanjo Ferrer, la clau està en el treball i el bon ambient.(àudio)\nEls entrenaments del Judo Olèrdola es realitzen tres dies a la setmana: els dilluns, els dimecres i els divendres, a partir de dos quarts de sis de la tarda, al Local Nou de Moja. La primera hora està destinada al grup de 3 a 6 anys. De dos quarts de 7 a les 8 entrenen els infants de 7 a 11 anys. A les 8 es preparen els adults i els qui participen en competicions. Estar al Local Nou permet disposar d’un gran tatami, però tenen la dificultat de no comptar amb vestidors adequats.(àudio)\nEl Judo Olèrdola manté els entrenaments aquest juny fins aquest divendres, dia 19. Durant el juliol oferirà sessions de preparació de manteniment físic. Les persones que desitgin provar la pràctica del judo ho poden fer sense compromís. Només han d’anar al Local Nou una de les tres tardes que entrena el club.


ᐅ Manteniment informàtic Torelló - Manteniment informàtica Torelló\nMANTENIMENT INFORMÀTIC TORELLÓ\nSom experts i comptem amb molts anys d’experiència en manteniment informàtic Torelló, serveis informàtics\nLa clau del nostre servei de manteniment informàtic Torelló és l’experiència i professionalitat del nostre equip tècnic i el nostre expert sistema de gestió\nEl nostre servei de manteniment informàtic Torelló i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Torelló, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Torelló només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Torelló, que tots els tècnics informàtics de Gestinet són professionals experimentats en plantilla, fixes ubicats a Torelló, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nEl servei de manteniment informàtic Torelló de Gestinet, és líder del sector per experiència, reputació i màximes garanties\nGestinet, empresa referent en manteniment informàtic Torelló, suport i serveis informàtics amb una llarga experiència i recorregut en el nostre sector, compta amb un gran equip tècnic professional en constant formació i reciclatge de coneixements que aporta als nostres clients el millor assessorament i experiència per tal d’aconsellar i recomanar en cada moment i situació la millor i més eficient solució.\nManteniment informàtic Torelló: Gestinet compta amb una de les respostes més ràpides del sector\nGestinet compta amb una de les respostes més ràpides sobre incidències informàtiques i qualsevol entrebanc informàtic que el client pugui patir. Inicialment, mitjançant resposta remota per a mirar de ser més eficients, ràpids i efectius, i el següent nivell és la resposta presencial per part dels nostres tècnics a la ubicació del client, oferint a Torelló una de les respostes més ràpides del mercat.\nIgual que oferim un servei de manteniment informàtic Torelló periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nManteniment informàtic Torelló: Gestíó integral de backups\nEn totes les modalitats de manteniment informàtic Torelló que oferim, una de les facetes més importants i sensibles que el nostre servei gestiona i assegura és la correcta realització de backups (còpies de seguretat) de dades i sistemes de cada client, oferint diversos serveis i opcions en aquest sentit com a complement i/o millora d’aquest sistema de seguretat tan primordial i vital per a qualsevol empresa. Revisió integral de backups en local, realització de backups externes o en aparells extraïbles (LOPD), etc...\nEl nostre servei informàtic a Torelló disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Torelló disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Torelló un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Torelló.\nDisposem de tècnics fixes i estables per a donar un servei de manteniment informàtica Torelló estable i ràpid sense sorpreses ni esperes.\nEls nostres clients de serveis IT a Torelló disposen d’una potent Extranet per a la gestió completa del seu servei.\nContractes de manteniment informàtic Torelló amb màximes garanties\nRealitzem contractes de manteniment informàtic Torelló de prevenció, reparació i seguiment constant dels sistemes informàtics de cada client. Comptem amb molts anys d’experiència i una important cartera de clients a Torelló aconseguida amb la rigorositat i professionalitat de tot l’equip humà de Gestinet, fet que ens posiciona com a una empresa referent i líder dins el nostre sector.\nManteniment informàtic Torelló, presencial, remot i monitorat\nEls nostres tècnics informàtics realitzen el servei de manteniment informàtic Torelló, xarxes, aparells i components informàtics de forma presencial a les oficines dels clients, juntament amb el monitoratge dels sistemes i resposta remota inclosa.\n100% Garanties en el nostre servei de Manteniment informàtic Torelló\nA Gestinet Torelló coneixem i som conscients de la importància d’un bon manteniment informàtic Torelló i una actuació en aquest sentit proactiva i responsable, i d’aquesta manera evitar tant problemes de seguretat com entrebancs en una gestió eficient de tot els recursos de la xarxa, servidors i usuaris de cada client.


La consellera Dolors Bassa visita el camp de treball internacional de Montsoriu per commemorar el 25è aniversari. Departament de Treball, Afers Socials i Famílies\nLa consellera Dolors Bassa ...\nLa consellera Dolors Bassa visita el camp de treball internacional de Montsoriu per commemorar el 25è aniversari\nEl camp de treball té lloc del 18 de juliol i l'1 d'agost i hi participen 24 joves d'entre 18 i 30 anys.\nLa consellera de Treball, Afers Socials i Famílies, Dolors Bassa, ha visitat aquesta tarda el camp de treball arqueològic internacional del Castell de Montsoriu, a Arbúcies, per commemorar el 25è aniversari. Han acompanyat la consellera la directora general de Joventut, Marta Vilalta; l’alcalde d’Arbúcies, Pere Garriga; i el president del Consell Comarcal de la Selva, Salvador Balliu.\nDurant la seva visita la consellera ha pogut conversar amb els i les joves que hi participen per conèixer de primera mà la tasca que hi fan. Els camps de treball proporcionen un doble valor afegit, tant pels joves que hi participen que adquireixen una vivència única, com pel retorn que té en l’entorn a través d’un bé comunitari i social destacable.\nDurant la seva estada, Dolors Bassa ha destacat que el camp de treball de Montsoriu és una iniciativa “que no només treballa els aspectes purament tècnics vinculats a l’arqueologia o la història sinó també la relació, el contacte i el coneixement de la realitat cultural i social de l’entorn i del país”. En la mateixa línia, la consellera ha afegit que “els camps de treball proporcionen un doble valor afegit, tant pels joves que hi participen que adquireixen una vivència única, com pel retorn que té en l’entorn a través d’un bé comunitari i social destacable”.\nEl camp de treball arqueològic internacional de Montsoriu té lloc del 18 de juliol i l’1 d’agost i hi participen 24 joves d’entre 18 i 30 anys. El Consell de Jovent d’Arbúcies (CJA) és l’entitat que fa un quart de segle el va posar en marxa i qui l’organitza mentre que el Museu Etnològic del Montseny s’encarrega del projecte tècnic (és a dir l’excavació i la classificació del material trobat). També hi col·laboren la Direcció General de Joventut, l’Agència Catalana de Joventut, el Consell Comarcal de la Selva, el Patronat del Castell de Montsoriu i l’Ajuntament d'Arbúcies.\nEn el cas dels 54 Camps de treball oferts a Catalunya, 4 es desenvolupen a l’àmbit metropolità, 4 més a les Terres de l’Ebre, 5 camps tenen lloc a l’Alt Pirineu i Aran, fins a 9 camps a l’àmbit de Ponent, 10 camps més es desenvolupen a la Catalunya Central, 11 al Camp de Tarragona i 11 més a les Comarques Gironines


Fragments personals: Hores greus entre incerteses\nHores greus entre incerteses\nQuim Torra, com el seu antecessor no s’havia presentat per ser President, però unes circumstàncies que no s’havia d’haver donat mai el van convertit en el President de l’anterior legislatura. Segurament mai ho havia pensat, però encara menys s’havia pensat que hauria d’enfrontar-se a la pandèmia que encara patim en els moments més durs i més incerts de la mateixa.\n“Quan el dia 15 de març vaig començar el confinament a la Casa dels Canonges, no era capaç d’imaginar la tragèdia que la pandèmia de la COVID representaria per al nostre país” Ningú ho podia pensar. Ha passat més d’un any i encara no sabem com en sortirem de tot plegat. Aquest llibre “és un dietari íntim que recull allò que vaig viure, veure i sentir. Vull insistir en aquest punt: és la meva percepció dels fets. I les opinions i judicis són només meus”. Explica el que va viure aquells dies tan des del punt de vista personal com des del punt de vista polític.\n“Em noto irat, a punt de perdre els nervis constantment, amb una angoixa que m’enterboleix el pensament”. Passa per moments personals molt angoixants. “Al carrer del Bisbe el silenci és absolut, sembla com si el món s’hagués paralitzat, però és mentida: roda i roda, i demà ens portarà més notícies espantoses”\n“Sento una solitud absoluta. És com una boira freda que t’embolcalla”. Realment estava molt sol.\n“Una de les lliçons d’aquesta epidèmia és que el nostre món d’ahir ha canviat, i, segurament, en el món de demà res tornarà a ser igual. No treballarem de la mateixa manera, no ens reunirem de la mateixa manera”. Encara que volem tancar els ulls a la realitat han canviat més coses de les que creiem, encara que no tinc massa clar que acabi produint realment massa canvis. Caldrà esperar per saber-ho.\n“De les poques coses que he après aquests anys és que els problemes no desapareixen, si de cas, es transformen. I l’única manera que no se t’enduguin per davant és fer-los front. Donar la cara. Sempre. Encara que sigui duríssim”. Això ho vaig aprendre al llarg dels meus anys de docent. Els problemes s’han de afrontar com més aviat millor. Si es deixa passar el temps sense fer res aquests es van fent més i més grans, i la possible solució també és més difícil i complexa.\nEn la darrera pàgina podem llegir que “aquest llibre s’envià a imprimir el dia 14 de febrer de 2021 mentre, a les urnes, es gestava una nova victòria de l’independentisme, que va superar, per primera vegada el 50% dels vots en unes eleccions al Parlament de Catalunya”. Aquest resultat tan desitjat no ha significat grans canvis en la gestió de la Generalitat de Catalunya. Aviat celebrarem el quart aniversari de l’1 d’octubre, i poc ens podíem pensar aquell dia, que després de 4 anys, encara estaríem com estem.\nQuim Torra també explica com ha viscut amb decepció el seu pas per la presidència de la Generalitat: “Em passen pel cap imatges de les picabaralles permanents de tots contra tots. No estava preparat per a la crueltat de la política catalana. Potser tampoc tenia l’ambició ni la força que calen. Però jo em pensava que anàvem a fer la independència i no la guerra entre nosaltres... Per això, ara no puc més que sentir una gran decepció. Tenir l’oportunitat de presidir el país i no haver pogut avançar no haver estat capaç de saltar els obstacles que els uns i els altres anaven posant. Quina decepció!”\n“Tot tenia sentit si haguéssim continuat la lluita, si de la presó i l’exili n’haguéssim volgut fer una palanca per a la revolta real. Però no ha estat així”. En aquests quatre anys hem desaprofitat moltes oportunitats per girar la truita del nostre costat.\n“S’ha parlat que soc un president solitari... La meva ha estat una solitud volguda, gairebé desesperadament promoguda per mi mateix, per allunyar-me de tot allò que jo pensava que era un engany al mandat del Primer d’Octubre... He comptat amb poques amistats entre la classe política. I malgrat això, m’he sentit molt acompanyat per la gent en tot moment”\n“No entendré mai com l’octubre del 2017 estava ell (Roger Torrent) i tants d’altres disposats a tot i ara no estan disposats a res. Per què? S’ho creien o no s’ho creien? Estaven disposats a fer el que ens deien?” Son preguntes que jo també m’he fet i que com més passa més penso que van anar més lluny dels que ells volien sota l’empenta de la gent, i que fa massa temps que el seu objectiu és congelar aquelles aspiracions.\nTambé opina sobre Espanya: “Espanya mai negociarà el dret d’autodeterminació de Catalunya. De fet, fa tan sols tres anys, l’independentisme ja va arribar unànimement a aquesta conclusió”. I si això ho sabem a què esperem?\nEl diumenge, 15 de març, primer dia de confinament i primera reunió de presidents autonòmics. Escriu referint-se a Pedro Sánchez: “Es va autoqualificar de “resistent”. Ho és. Però és una resistència freda, sense ànima, metàl·lica, com un autòmat. Avançar, sobreviure un dia més en el poder, encara que no se sàpiga ni perquè, ni amb qui ni cap a on”. No puc estar més d’acord.\nMés endavant explica les inútils reunions de presidents autonòmics per videoconferència: “Pedro Sánchez ens contesta a tots, juga amb les paraules tot mentint i fa surf sobre les crítiques com un paraigua evita que et mullis” En altres paraules és un entabanador i actua com un encantador de serps i molts es deixen entabanar i encantar.\nUna impressió que també vaig tenir com a ciutadà al llarg d’aquelles setmanes de confinament a casa quan arribava el cap de setmana i escoltava les notícies per la televisió o la radio: “Començo la meva intervenció denunciant un cop més la farsa d’aquestes reunions. De nou se’ns repeteix l’anunci que es va fer ahir. Som “el eco de los sábados”. Se’ns convida a participar, però totes les decisions ja estan preses. Se’ns parla de “coordinació i consens”. Tot és imposició, per, després, carregar la gestió i la responsabilitat als altres”\nTambé opina sobre el seu equip de govern: “em decep el vicepresident, en totes les reunions té sempre un paper passiu, absent, sense intervenir-hi. Normalment, en cada reunió li acabo preguntant si té res a afegir. No passa mai” ¿Serà el tarannà dels dirigents de ERC? Em recorda el que Puigdemont explicava en el seu llibre de Junqueres a l’octubre del 2017.\n“Senzillament, les confiances estan trencades... És impossible avançar enmig de les desconfiances que fa que ens destruïm els uns als altres”. Segurament mai han existit aquestes confiances i molts polítics han estat sempre mirant-se de reüll.\n“La inexperiència de molts polítics en el món de la gestió empresarial. Molts no han treballar mai en una empresa o com a autònoms. Viuen dels sous públics des de fa molts anys. No saben gestionar crisis, saben gestionar paraules”. Els polítics professionals que tan sols aspiren a perpetuar-se en algun lloc que els doni un bon sou per seguir vivint és una epidèmia massa estesa entre la nostre classe política.\n14 d’abril, un data ben significativa encara per a molts: “En costa dormir-me. Estic cansat però, pitjor encara, estic decebut. Decebut que tot sigui tan feixuc, que continuïn les ganivetades i deslleialtats mentre tenim el país en la situació gravíssima en què el tenim, decebut que el Govern espanyol hagi jugat amb la salut de tots i no hàgim pogut fer-hi res més que alçar la veu i buscar totes les escletxes possibles per restringir la mobilitat. Aquesta crisi ha despullat l’autonomia catalana. Va nua, la pobra. És insostenible. O som independents o la nació no sobreviurà. Les institucions, ferides de mort, deixen veure el cartró pedra que les embolicava. La degradació del Parlament ha estat immensa i el Govern senzillament no pot atendre les necessitats de la ciutadania. La qüestió és simple, hamletiana: ser o no ser. I per ser ens calen tots els recursos i tota la sobirania. Si no, senzillament, no som”. Està clar quin és el dilema. Si no es produeix un cop timó no anem enlloc.\nI acaba el llibre amb unes paraules de Wordsworth: “... tanmateix ara tot és incert”. Ha passat més d’un any i tot continua tant incert o més que aleshores.\nSímbol Editors, 2021; 306 pàgines\nPublicat per Ricard Masferrer a 10:27\nEtiquetes de comentaris: assaig polític, Catalunya, Quim Torra\nLa il·lusió de la vida


Atendre el patiment dels familiars | Batecs SJD\nAtendre el patiment dels familiars\nEls pacients que pateixen malalties cerebrals severes estan desconnectats de l'entorn, no poden comprendre, entendre, ser conscients del seu voltant. Però els seus sistemes vitals es mantenen íntegres. L'entorn familiar que acompanya al pacient també té seqüeles. Acompanyen als pacients durant molt de temps sense poder gaudir de la relació amb ells.\natenció integraldany cerebraldependència\nEn què creus que consisteix el procés d’acompanyament a les famílies?\nQuina repercussió personal pot tenir, per al malalt, el fet que la seva malaltia sigui crònica i provoqui un deteriorament?\nPreviousEmpreses més humanes i competitives\nNextPobresa o desigualtat?


POLÍTICA - 01/04/2020 16:40 / Redacció\nBola de Drac és una sèrie japonesa d'animació que va ser un èxit als anys noranta. El seu protagonista, Son Goku, era un super guerrer que protegia el món dels malvats i tots els perills. El seu objectiu era trobar set boles de drac i ajuntar-les per tal de demanar un desig. Després aquestes desapareixerien.\nFOTO: Son Goku\nAra, en ple coronavirus i trenta anys després, s'ha fet viral un vídeo en el que apareix Son Goku parlant del coronavirus. Demana als catalans que es quedin casa i facin fas de les instruccions que dóna el Gobierno en compliment de l'estat d'alarma.\nGoku també té unes paraules a favor dels sanitaris. Recorda la seva bona feina i els ho agraeix. Considera que fan torns de 24 hores o més sense parar i sense la seva ajuda seria impossible véncer el coronavirus.\nParaules clau: CASA


Ciències Socials: RESCAT D'ESPANYA O PRÉSTEC?\nRESCAT D'ESPANYA O PRÉSTEC?\nDesprés de la caiguda de Grècia, Portugal i Irlanda, Espanya i Itàlia eren els següents candidats. ara només queda Itàlia... i guanye qui guanye el seu partit de futbol d'aquesta vesprada, els polítics espanyols i italians esperen una victòria per practicar allò tan antic del Panem et Circenses (tant de moda a l'Imperi Romà, és a dir, fa més de 2.000 anys) i tractar els ciutadans com a menors d'edat. Els eufemismes dels polítics no tenen fronteres... almenys els polítics i els partits polítics espanyols donen la impressió que l'únic que els importa és la seua personal Lliga o Copa Partidista on, si se guanyen les eleccions, la resta es pot justificar amb mentides, eufemismes i cintes de vídeo: si Zapatero va negar la crisi, ara Rajoy i el seu govern i la seua premsa neguen el rescat a la banca espanyola. No li digueu rescat, digueu-li préstec, va afirmar ahir el ministre de Guindos, com si canviar-li el nom al problema fos sinònim de fer-lo desaparéixer. APF.-\nZapatero es va resistir a admetre la gravetat de la situació i Rajoy ha caigut en el mateix parany: han passat gairebé quatre anys entre la primera vegada que José Luis Rodríguez Zapatero va parlar per primera cop de crisi econòmica i la sol·licitud de rescat bancari del govern de Rajoy.\nIgnasi Pujol, Barcelona (ARA.cat).-\nEl rescat del sistema financer espanyol, acordat ahir amb l'Eurogrup, arriba gairebé quatre anys després que l'aleshores president del govern espanyol, José Luis Rodríguez Zapatero, reconegués que Espanya vivia una crisi.\nZapatero utilitza per primera vegada la paraula crisi per referir-se a la situació econòmica del país.\nEl banc d'inversió nord-americà Lehman Brothers fa fallida.\nL'executiu espanyol crea el Fons Estatal d'Inversió Local i el Fons Estatal per Dinamitzar l'Economia, dotat amb 11.000 milions d'euros.\nEspanya entra en recessió.\nEl Banc d'Espanya intervé la primera entitat financera espanyola: Caja Castilla-La Mancha. Més tard arribarien Cajasur, la CAM, Banc de València, CatalunyaCaixa, Unnim, Nova Caixa Galicia i Bankia.\nEl govern crea el Fons de Reestructuració Ordenada de la Banca.\nL'aleshores ministra d'Economia, Elena Salgado, augura l'arribada de brots verds en l'economia espanyola al cap d'"unes setmanes".\nQuatre unions de caixes (entre les quals Unnim i CatalunyaCaixa) suspenen les proves de resistència de la UE.\nEl govern espanyol posa en marxa la segona fase de la reestructuració del sector financer potenciant una segona onada de fusions de caixes d'estalvi.\nEl PP guanya les eleccions generals.\nMariano Rajoy anuncia retallades per valor de 16.500 milions d'euros en el seu discurs d'investidura.\nEurostat ratifica que el dèficit espanyol el 2011 va ser del 8,5%, enfront del 6,6% compromès pel govern socialista de Zapatero.\nEl govern central nacionalitza Bankia i la seva matriu, Banco Financiero y de Ahorros (BFA). Unes setmanes més tard se sabrà que l'Estat haurà d'aportar 23.000 milions d'euros al tercer grup bancari espanyol.\nEl consell de ministres aprova el reial decret llei sobre sanejament i venda dels actius immobiliaris.\nLa prima de risc espanyola tanca en el seu màxim històric, 539 punts.\nLa borsa espanyola tanca en els 6.065 punts, quan un any abans estava molt per sobre dels 10.000 punts. Els bancs han estat els grans castigats del parquet durant els últims mesos.\nL'agència Fitch rebaixa en tres graons, fins a BBB, la nota del deute espanyol a llarg termini pels problemes del sector bancari i la deixa a només dos nivells dels bons porqueria.\nEl Fons Monetari Internacional dóna a conèixer la seva auditoria de la banca espanyola, segons la qual el sistema financer espanyol requereix una injecció de 40.000 milions.\nEspanya demana el rescat de la banca per 100.000 milions d'euros.\nPreguntes i respostes sobre la intervenció d'Espanya (Vilaweb)\nEl govern espanyol ha demanat el rescat europeu del sistema bancari, a canvi de mesures molt exigents per al sistema financer espanyol. Tot seguit us exposem la diferència que hi ha entre aquest sistema de rescat i el de Grècia i Portugal.\nD'on sortiran els diners del rescat?\nEl govern espanyol demanarà diners al Fons Europeu d'Estabilització Financera (FEEF-EFSF) per poder recapitalitzar la banca.\nQui els rebrà i com els distribuiran?\nEls diners els rebrà l'estat, que serà qui els vehicularà posteriorment al sistema bancari a través del FROB. No hi haurà una injecció directa de fons europeus als bancs; aquesta era una possibilitat que havia posat damunt la taula recentment la comissió, però no es pot dur a terme encara perquè faria falta de modificar els tractats d'establiment dels fons de rescat. Però l'estat farà només d'intermediari. Així s'evita la intervenció de l'estat.\nQuina quantitat de diners?\nSerà d'un màxim de 100.000 milions d'euros, segons que han confirmat els ministres d'Economia i Finances de la zona euro. La quantitat definitiva es fixarà quan s'hagin enllestit al llarg d'aquest mes de juny les dues auditories a la banca que s'havien encarregat. L'FMI adverteix que la recapitalització bancària necessitaria 'al voltant de 40.000 milionsd'euros' pels costos de reestructuració i de la reclassificació de préstecs,si bé aquesta xifra podria augmentar 'per causa de diversos bancs'.\nAmb quines condicions?\nEl ministre Luis de Guindos ha dit que a canvi del rescat europeu s'imposarien condicions estrictes només als bancs. Ho ha explicat així: 'El que es fa és demanar un préstec per tenir unes entitats més solvents i que estiguin en disposició de donar crèdit. Aquesta és la raó de fer això. No hi pot haver recuperació econòmica si hi ha dubtes sobre el nivell de rendibilitat de les entitats, perquè no podrien donar crèdit a les famílies i a les empreses. Per tant, la raó és que les entitats siguin solvents i donin aquest crèdit. Les condicions s'imposaran als bancs, i no a la societat'.\nAfectarà els estalvis?\nLa injecció de milers de milions d'euros als bancs que necessitin recapitalitzar-se ha de donar més seguretat en aquest sentit; perquè les entitats guanyaran solvència amb la recapitalització. L'estat ja disposa d'un fons de garantia de dipòsits que garanteix fins a 100.000 euros per cada dipòsit, i ara aquest fons encara podrà tenir més coixí.\nHi haurà més retallades?\nEl préstec suposarà deute per a l'estat espanyol, i la Comissió voldrà que Espanya sigui solvent a l'hora de poder-lo tornar, per més que el préstec s'hagi fet 'amb unes condicions avantatjoses'. El préstec s'haurà de tornar, i això acabarà afectant el dèficit públic i la necessitat de fer més ajustaments. L'Eurogrup ja ha dit que vigilarà que es continuïn fent les reformes que ja ha començat el govern de Rajoy. I cal recordar que recentment la Comissió Europea va dir a Espanya que hauria de pujar l'IVA i els impostos vinculats al medi ambient; i no es pot descartar que demanin l'acceleració de l'endarreriment de l'edat de jubilació o la supressió de la deducció per la compra d'un habitatge.\nL'objectiu és d'augmentar les reserves de capital, i augmentar la solvència de les entitats, perquè puguin tornar a proveir de crèdit les famílies i al teixit empresarial.\nAmb aquest rescat què s'aconsegueix?\nAquest rescat dels bancs aturarà la tensió del sector bancari, consolidarà les entitats i allunyarà el perill d'una crisi del sistema, amb conseqüències greus, com podria ser la fallida d'entitats, l'anomenat 'corralito', etcètera\nAixò ajudarà a sortir de la crisi?\nNo té res a veure. Això aturarà la crisi bancària espanyola. El que és cert és que aquesta mesura arriba al mateix temps que els governs europeus comencen a canviar de política i admeten que el rigor provocat per l'austeritat està fent més mal que bé. Per tant s'estan posant en marxa lentament canvis de política econòmica que poden fer pensar en una situació nova a partir de la tardor, els efectes de la qual, però, tardaran a notar-se encara al carrer.\nCom han estat les intervencions de Grècia, Portugal o Irlanda?\nEn el cas d'intervenció a Grècia, Portugal i Irlanda, la Unió Europea i el Fons Monetari Internacional van deixar una gran suma de diners a l’estat fallit. Amb aquests diners, formalment un crèdit, es ‘rescaten’ els deutes principals.\nEn canvi, l’estat intervingut ha d’acceptar la situació següent:\n1. L’anomenada ‘troica’ pren el poder efectiu. La ‘troica’ és un grup de funcionaris de la Unió Europea, del Banc Central Europeu i del Fons Monetari Internacional que s’instal·len al país intervingut i controlen tota decisió pressupostària del govern. Tot i que oficialment són assessors, en realitat tenen el poder polític d'impedir qualsevol despesa. A Grècia, per exemple, la ‘troica’ és un grup de 45 funcionaris, un terç dels quals ocupen les oficines del ministeri d’economia grec.\n2. No hi ha diners, si l'estat intervingut no fa allò que li imposen. La ‘troica’ porta a terme una política radical. El parlament ha d’aprovar mesures extremes per a corregir la situació econòmica, sota l’amenaça de no rebre els diners promesos. Per això els diners no es donen de cop, sinó a poc a poc.\n3. El govern i el parlament han d'aprovar mesures dràstiques. A Grècia, per exemple, foren acomiadats tot seguit el 25% dels funcionaris i es va rebaixar un 10% del sou dels funcionaris no acomiadats. També es va retardar dos anys l’edat de jubilació i es van apujar l’IVA (fins el 23%) i els impostos especials. També s'ha activat un gran pla de privatització d’actius estatals. La reforma del mercat laboral també és radical –més que no l’anunciada per Rajoy; a Portugal, per exemple, ja han aprovat que la indemnització per acomiadament sigui de deu dies per any treballat.\nUNA VESPRADA D'INFART (Público)\n21.44: Aquí, el resum de la jornada amb la compareixença final del ministre De Guindos. Per Juanma Romero.\n21.42: Sacadudas: En què consisteix el rescat i com li afectarà a la seva butxaca.\n21.38: El Govern ha evitat tant sí com emprar el terme rescat per substituir-lo per eufemismes, com ja va fer amb la pujada d'impostos o l'amnistia fiscal. Informació de Lucía Vila.\n21.34: Segons el ministre de Finances d'Irlanda, Espanya pagarà els mateixos tipus d'interès per recapitalitzar seu sistema bancari que els altres països rescatats per la UE i l'FMI, la mateixa Irlanda, Grècia i Portugal.\n21.30: Timothy Geithner, secretari del Tresor dels Estats Units també ha parlat sobre el rescat a Espanya. Diu que decisions com les del Govern espanyol (sol · licitar l'ajuda europea) són vitals per a la resistència de la zona euro.\n21.22: "Amb aquesta conscienciosa reestructuració del sector bancari estem segurs que Espanya podrà recuperar gradualment la confiança dels inversors i dels participants del mercat", afegeix el comunicat de la Comissió Europea que porta la firma del seu president, Jose Manuel Barroso, i el comissari europeu d'Afers Econòmics i Monetaris, Olli Rehn.\n21.19: L'òrgan de Govern de la UE diu que està preparat per actuar "ràpidament" amb les avaluacions necessàries i per proposar condicions apropiades per al sector.21.17: La Comissió Europea aplaudeix que el Govern demani un rescat per al sistema bancari.\n21.15: El PSOE sol · licitarà una compareixença de Rajoy al Congrés.21/10: La Comissió Executiva Federal dels socialistes recorden les paraules d'aquest matí de Rubalcaba: "Que no paguin justos per pecadors".21/7: El PSOE afirma en un comunicat que el rescat a la banca espanyola "és una mala notícia per al nostre país".21/4: "Un cop es faci la petició formal d'ajuda, el capital serà lliurat a l'estatal fons de reestructuració bancària espanyol (FROB), encara que el Govern espanyol té la total responsabilitat de l'assistència financera", afirma el comunicat de l'Eurogrup.\n20.55: La Moncloa assevera que "les coses han anat bé" i que, per tant, no calia que Rajoy variés la seva agenda.\n20.53: Fonts de la Moncloa han tornat a confirmar a Público que el president del Govern, Mariano Rajoy, no canviarà la seva agenda i que manté el seu viatge per ser present en el debut d'Espanya a l'Eurocopa matí davant Itàlia, informa Juanma Romero.\n20.50: El ministre de Finances alemany, Wolfgang Schaeuble, ha declarat a Reuters que "Espanya ha donat grans passos per controlar els seus problemes econòmics i financers".\n20.45: Primera reacció al rescat del sistema bancari espanyol. Alemanya ha lloat la decisió del Govern de Rajoy de demanar l'ajuda als seus socis europeus.\n20.39: El ministre d'Economia no s'ha cansat de repetir que l'ajuda europea al sistema bancari espanyol es farà sota unes condicions "favorables". No obstant això, Guindos no ha especificat l'interès al qual es realitzarà el préstec ni si afectarà al deute respecte al PIB.\n20.34: Pots consultar aquí el comunicat de l'Eurogrup.\n20.21: De Guindos no admet més preguntes. Es marxa de la sala.\n20.19: El titular d'Economia defensa que la xifra dels 100.000 milions d'euros amb els que l'Eurogrup espera que Espanya surti endavant ja compta amb un "marge significatiu".\n20.17: "Les notícies d'avui són positives", diu el ministre. Per argumentar aquesta declaració, Guindos ludeix al fet que les condicions aconseguides per al rescat són "extremadament favorables per al Tresor espanyol".20/12: "La quantitat no la fixa el Eurogrup. La xifra sortirà de la valoració que faci el Govern al costat del Banc d'Espanya quan es coneguin totes les avaluacions".20/11: La paraula "herència" arriba a la roda de premsa. El ministre s'escuda: "Els problemes de la banca vénen de lluny".20/10: El FROB actuarà com a agent intermediari del Govern i serà el receptor final dels fons europeus, un préstec que elevarà els nivells de deute del país.20/7: Guindos torna apel · lar a l'informe que dues entitats independents presentin del sistema financer espanyol. Sembla que el Govern s'acull al resultat d'aquestes avaluacions per a poder manejar altres xifres diferents a les necessitats d'injecció que ha fet l'FMI o als 100.000 milions de què s'ha parlat després de la reunió de l'Eurogrup.20/03: El missatge que vol transmetre el Govern davant el rescat del sistema financer és clar: "El que es fa és demanar un préstec per tenir unes entitats solvents que estiguin en disposició de donar crèdit a les petites i mitjanes empreses ia les famílies espanyoles . No hi ha més raó que aquesta. Les condicions es posaran als bancs ", remarca el ministre d'Economia.\n19.59: El que sí ha precisat el ministre és que serà el FROB el que rebi els fons, que, segons ha reconegut també Guindos, serà part de la "deute de l'estat".\n19.58: Les úniques condicions per rebre el rescat "seran financeres", diu De Guindos.\n19.57: Sense donar penes detalls, el ministre diu que la quantitat rebuda "serà suficient per complir amb les necessitats de les entitats amb necessitats de capital".\n19.54: De Guindos reitera una i una altra que el Govern segueix esperant a les dues avaluacions independents del sistema financer espanyol, els resultats es donaran a conèixer el proper mes.\n19.53: Segons De Guindos, l'informe elaborat per l'FMI parla d'unes xifres que "seran manejables". "No tots les entitats necessiten capital", remarca.\n19.51: En la seva compareixença, el titular d'Economia ha lloat la reforma financera que ha emprès el Govern conservador.\n19.50: De Guindos esquiva la paraula rescat: "Això és un préstec", diu.\n19:46: El ministre confirma que Espanya demanarà la injecció de capital per a les entitats financeres "que ho necessitin".\n19:45: De Guindos: "L'ambiciós programa de reformes del Govern ha tingut el suport dels socis europeus i estan establint les bases de la recuperació econòmica i la creació d'ocupació".\n19:43 El ministre llegeix la seva declaració: "En l'actual situació d'incertesa, el govern vol contribuir al restabliment de confiança de la moneda única".\n19:42 Comença la roda de premsa de De Guindos.\n19.40: Les fonts citades per AFP, que han alimentat fins ara les informacions sobre el rescat, fan especial èmfasi en el que l'FMI no intervindrà en la injecció de diners, sinó que el seu paper serà de supervisor.\n19.38: L'expectació és màxima a la seu del Ministeri d'Economia a l'espera que aparegui el ministre, informa Juanma Romero.\n19.34: La compareixença de Guindos estava prevista a les 19.30 hores\n19.31: Les conclusions de la reunió d'urgència que ha mantingut aquest dissabte el Eurogrup no es donaran a conèixer fins que comparegui el ministre d'Economia espanyol, Luis de Guindos.\n19.25: No està clar si l'ajuda que rebrà Espanya arribarà del fons de rescat temporal o del permanent, que entra ne vigor el mes informa Reuters, que cita una font europea.19/8: L'eurozona no exigeix a Espanya la posada en marxa de cap pla d'austeritat a canvi del rescat, informa France Press.19/02: L'Eurogrup autoritza Espanya a demanar un rescat del seu sistema financer de fins a 100.000 milions d'euros, segons France Press.\n18.58: L'FMI participarà en el pla d'ajuda per a la banca espanyola, segons informa l'agència France Press.\n18.57: El terme # rescat és ja Trending Topic a Espanya.\n18.55: En cinc minuts està previst que l'Eurogrup faci públic un comunicat informant sobre la seva reunió d'aquesta tarda, i sobre les mesures acordades per al sistema financer espanyol.\n18.52: La teleconferència entre tots els membres de l'Eurogrup ha conclòs després de més de dues hores i mitja de reunió.18.48: El ministre d'Economia, Luis de Guindos, compareixerà en roda de premsa a les\n19.30, a la seu del seu departament, segons han confirmat fonts del Govern.\n18.30: "La premsa internacional dóna per fet el rescat", per Daniel del Pino.\n18.22: Les fonts de la Moncloa insisteixen que "en absolut" estava previst que comparegués Mariano Rajoy. En qualsevol cas, addueixen que caldrà esperar a les conclusions de la reunió del Eurogrup. El més probable, insisteixen, és que surti el ministre d'Economia, Luis de Guindos.\n18.20: Des de l'Executiu insisteixen que no s'estudia demanar "un rescat", perquè automàticament es relacionaria amb el succeït a Grècia, Irlanda i Portugal. Que, en tot cas, el que demanarà a Europa serà un préstec per a la banca espanyola.\n18.13: davant les informacions publicades per alguns mitjans de comunicació, fonts del Govern consultades per Públic recalquen que en cap moment es va pensar en cancel · lar el viatge de Rajoy a Polònia, per assistir al partit de la selecció espanyola a l'Eurocopa.18/3: La zona euro reclama a Espanya un sanejament del sistema financer a canvi de l'ajuda, segons informa France Press.\n18.00: Dues hores després que hagi començat la teleconferència entre els ministres d'Economia de la zona euro, segueix sent una incògnita si el Govern sol · licitarà el rescat de la banca espanyola.\n17.56: El Ministeri d'Economia segueix sense confirmar si al llarg de la tarda hi haurà alguna compareixença pública per explicar el que va passar en la reunió del Eurogrup.\n17.43: Els ajuts a la banca a La Repubblica, "Comença la reunió d'emergència del Eurogrup".\n17.41: El rescat, al New York Times. "Espanya s'acosta al rescat per ajudar els bancs".\n17.37: El rescat a la banca espanyola, en el punt de mira de la premsa internacional. "Del miracle espanyol a la crisi, un camí ple de desequilibris", titula l'edició del francès Le Monde.\n17.32: El Govern porta insistint durant tota la jornada en què la reunió de l'Eurogrup no l'ha sol · licitat Espanya.17.25: El ministre d'Indústria, José Manuel Soria, ha negat aquest matí que el Govern hagi de demanar un rescat de la banca en la reunió del Eurogrup, segons informa Europa Press.\n17.21: El secretari general del PSOE, Alfredo Pérez Rubalcaba, ha exigit aquest migdia que, en el cas que es produeixi el rescat "no paguin justos per pecadors". Ha demanat, a més, que tots els diners públic que es presti torni a les arques públiques.\n17.15: Fonts pròximes al Eurogrup que cita France Press, sostenen que l'FMI no ha precisat si participaria en assistència a Espanya, com sí va intervenir en els rescats de Grècia, Irlanda i Portugal.\n17.14: La directora gerent del Fons Monetari Internacional (FMI), Christine Lagarde, participa també en la teleconferència de l'eurogrup, segons l'agència France Press.17/10: Des de l'Executiu consideren que "no hi ha raons" perquè Rajoy cancel seu viatge amb els prínceps a Polònia, per assistir al primer partit de l'Eurocopa en la qual juga la selecció espanyola.17/9: ERC demana que el rescat no serveixi per pagar sous milionaris a la banca. Així ho ha dit el seu president Oriol Junqueras, informa Efe.17/7: Segons el Govern, el més probables és que, de comparèixer, ho faci el ministre Luis de Guindos des de la seu d'Economia.\n16.57: Les fonts de l'Executiu consultades per Públic afirmen desconèixer quina serà la xifra del rescat. Expliquen que els 100.000 euros és el màxim del fons europeu.\n16.55: El Govern descarta ara que aquesta tarda vagi a comparèixer el president, Mariano Rajoy, per parlar sobre la reunió.\n16.46: Grècia, Irlanda i Portugal són els tres països que ja han estat rescatats per la UE.16.44: L'agència Efe afirma, citant fonts europees, que l'Eurogrup estudia un màxim de 100.000 milions per a la banca espanyola.\n16.41: El Govern espanyol seguia sense confirmar abans del partit si la seva intenció era sol · licitar el rescat a la UE.16.37: El Wall Street Journal parla de que a la telecoferencia, els ministres donen una ajuda per als bancs espanyols de més de 100.000 milions d'euros.\n16.32: Ja ha passat mitja hora des que ha començat la reunió d'urgència l'Eurogrup per estudiar el rescat al sistema financer espanyol.\nÚLTIMA HORA: Rajoy rectifica i compareix a migdia a La Moncloa per explicar el rescat bancari\nEl president del govern espanyol, Mariano Rajoy, s'ha decidit a comparèixer aquest migdia en roda de premsa per valorar el rescat de 100.000 milions d'euros a la banca espanyola que ahir va acceptar l'executiu davant la pressió dels socis europeus.\nDesprés de les crítiques rebudes pel seu silenci, Rajoy donarà la cara aquest diumenge a les 12 hores des de La Moncloa per analitzar la situació i l'escenari que obre la injecció de fons europeus sobre el sistema financer.\nPublicat per TONI PITARCH a 10:04


Una entrada d'aire fred podria avançar l'ambient de tardor abans d'acabar el setembre\n3 min. Barcelona 18/09/2020 19:35\nAquesta tarda han rebrotat alguns ruixats més dispersos en comarques del sud i del Pirineu. Tot i que a partir del migdia ha deixat de ploure gairebé arreu, fins demà al matí el temps encara serà molt insegur, els ruixats i tronades continuaran apareixent aquí i allà de forma molt dispersa, però amb pluges localment intenses. Fins a les 7 de la tarda aquestes són algunes de les pluges més abundants d'avui (dades en l/m2):\nLa Mussara, 59\nL'Hospitalet de l'Infant, 40\nMont-roig del Camp, 27\nL'Espluga de Francolí, 26\nVilafranca del Penedès, 21\nEl Meteocat té actius avisos de perill alt per intensitat de pluja i per la possibilitat de tempestes o pedregades. El risc més elevat afecta les comarques de la Costa Daurada i la costa central, del Camp de Tarragona fins al tram Baix del Llobregat.\n651x366 Avís de perill per intensitat de pluja per a aquest divendres Avís de perill per intensitat de pluja per a aquest divendres\nBona part del cap de setmana el temps estarà més marcat pel sol que no pas pels núvols, però cal tenir en compte que demà i diumenge a la tarda encara es repetiran algunes tempestes, en aquest cas concentrades al Pirineu.\n651x366 Acumulacions totals de precipitació previstes fins demà a la nit Acumulacions totals de precipitació previstes fins demà a la nit\nEls ruixats també marcaran l'inici de la setmana que ve, sobretot dimarts i dimecres seran dies amb xàfecs i tronades intermitents en moltes comarques. En aquest cas, tot fa pensar que els ruixats seran més freqüents en comarques de Girona i de Barcelona que no pas al sud i a Ponent. La setmana que ve serà de pluges també destacables al Pirineu i Prepirineu.\nAvui la temperatura recularà clarament respecte a ahir en comarques interiors. Les màximes ja no passaran dels 30 graus gairebé enlloc, però la xafogor seguirà sent marcada a la costa. Demà la sensació tèrmica recularà també a prop de mar i a la tarda el vent d'entre sud i garbí bufarà amb cops de fins a 50 km/h a la Costa Brava.\nComencem a estar pendents d'un canvi de temps que podria fer arribar l'ambient clarament de tardor abans no s'acabi el mes de setembre. Al voltant del pròxim cap de setmana diversos models de previsió apunten a una possible entrada d'aire més fred que faci baixar la temperatura considerablement. El tram final del mes de setembre podria ser més de tardor del que tocaria.\nDe moment a mitjà termini el canvi encara serà molt menys notori. La pròxima setmana serà de menys calor que aquesta, però com a mínim fins dijous seguirem amb una sensació que en tot cas serà de final d'estiu, però encara no de tardor.


El curs escolar comença a Sant Cugat amb un 0,46% més d'alumnes i mantenint l'aposta de les famílies pels centres públics - TV SantCugat.cat\nEl curs escolar comença a Sant Cugat amb un 0,46% més d’alumnes i mantenint l’aposta de les famílies pels centres públics\n13/09/2021 – Redacció\nUn total de 21.568 alumnes han començat aquest dilluns 13 de setembre el nou curs escolar 2021-2022 a Sant Cugat, una xifra que suposa un augment del 0’46% respecte al curs passat. A la ciutat tots els centres escolars han obert amb normalitat, sense incidències i seguint les mesures establertes per la Generalitat. I és que pares, mares, docents i alumnes ja estan acostumats, del curs passat, a les mesures covid.\nFamílies i infants a la porta d’una escola a Sant Cugat el primer dia d’escola\nLes famílies de Sant Cugat aposten per l’escola pública\nAquest any s’ha registrat un increment del percentatge d’alumnes a les escoles públiques, un 1’5%, més que el curs 20-21. D’aquesta manera un 45,2% dels alumnes de la ciutat estudiarà aquest curs en una escola pública, mentre que un 31’2% ho farà a les concertades. D’altra banda, un total de 5.082 alumnes estudiaran a centres privats (23’6%). Aquestes xifres constaten l’aposta de les famílies pels centres públics a Sant Cugat. Tot i això l’alumnat en els centres privats també ha augmentat un 0,9% respecte al curs passat però s’ha registrat una reducció de l’1,4% a les escoles concertades.\nEl 90% del personal dels centres està vacunat\nA més aquest curs arrenca amb la majoria de mesures contra la covid vigents, com els grups bombolla i l’ús de la mascareta a partir dels sis anys, però amb canvis en els confinaments per la vacuna. La mesura més destacada és que els alumnes que tinguin la pauta completa de vacunació no hauran de confinar-se en cas de cas positiu a l’aula. Salut preveu que dues terceres parts dels estudiants de més de 12 anys comencin curs amb aquesta pauta. Segons dades de la Generalitat, el 90% del personal dels centres educatius catalans està vacunat.\nA la vegada una altra novetat és que es permet la interacció entre diversos grups amb mascareta, els nens d’un mateix grup no l’hauran de dur al pati i es recupera l’accés de les famílies als centres.\nAposta per la Formació Professional (FP)\nUn dels aspectes més destacats del nou curs és l’alta demanda que s’ha registrat arreu de Catalunya per estudiar Formació Professional (FP). En aquest sentit, l’equip de govern de la ciutat ha celebrat l’aposta creixent per aquests estudis però demana al departament d’Educació que incrementi l’oferta d’FP a Sant Cugat. De moment el departament ha confirmat que l’institut FP de la ciutat obrirà un nou grup als estudis de grau mitjà d’Atenció a Persones en Situació de Dependència (tarda), a part del Grau Superior en Cuina que ja s’havia anunciat el passat mes de maig. A més, s’ampliaran lleugerament les ràtios per intentar absorbir la demanda. Així mateix, l’equip de govern està treballant per augmentar l’oferta municipal a l’escola d’Art i Disseny, ampliant ràtios aquest any i obrint un nou grup de cara el curs 2022-23.\nCategories Actualitat, Destacats, SocietatEtiquetes curs 21-22, curs escolar, escoles Sant Cugat


Club Escacs Skorpio Santa Susanna: REVISTA MENSUAL SKORPIO Nº 45 LA 1ª INDEPENDENT DEL MARESME, GUARDONADA EN POESIA. ABRIL 2018 PÀG. 1 " FER FOC I COBRAR PER ELS ESTRALLS " MAITE MASSONS\nREVISTA MENSUAL SKORPIO Nº 45 LA 1ª INDEPENDENT DEL MARESME, GUARDONADA EN POESIA. ABRIL 2018 PÀG. 1 " FER FOC I COBRAR PER ELS ESTRALLS " MAITE MASSONS\nFER FOC I COBRAR PELS ESTRALLS\nNegar aixopluc a la gent que fuig de la guerra de Síria és un crim que Europa comet i cometrà.\nHi ha coses que no van a Europa. Per una banda s’omple la boca parlant de democràcia i drets humans, però per altra banda té una història llarga i molt recent de dictadures i genocidis. No és solament el nazisme, és també l’estalinisme, molt menys condemnat però igualment terrible. I no cal oblidar la repressió franquista.\nEn les dues darreres guerres mundials, la de 1914 al 1918 i del 1939 al 1945 al capdavall va ser Estats Units qui va acudir a salvar Europa. Encara més, a la guerra de Iugoslàvia la massacre de Sbrenica es va esdevenir davant la inacció de les tropes holandeses de l’ONU. I va ser novament Estats Units qui va acabar la guerra quan va bombardejar Belgrad, perquè Europa no sabia què fer-hi.\nAra a Europa estem patint el terrorisme islamista i també ens trobem amb gent víctima d’aquest mateix terrorisme que demana refugi a Europa. Alemanya ha acollit un milió de refugiats i ha demanat que la resta dels països acceptin una quota, però l’han deixada sola i han donat suport al retorn a Turquia de la gent que arriba a Grècia demanant asil.\nEuropa ha ignorat tot el que ha pogut l’islamisme fins que ha estat massa tard i s’ha adonat que el té a dins. El fenomen islamista és ja molt antic. L’any 1941 Mohammad Amin Al-Husayni, gran muftí de Jerusalem, es va reunir amb Hitler i posteriorment va actuar a Bòsnia i Kosovo amb gran crueltat amb la població civil. Va ser reclamat per crims de guerra però protegit per la Lliga Àrab va morir l’any 1974 a Jerusalem. És a dir, ja fa 75 anys que hi ha comportaments islamistes.\nAràbia Saudita, Qatar i Iran subvencionen el terrorisme islàmic com saben tots els governs i l’ONU també.\nUn cas especial és de l’Erdogan a Turquia, especial perquè se’l considera “islamista moderat “ i li riuen les gràcies, tot i que manté a la presó els periodistes que ell no considera “lleials”. Erdogan és un cínic que fa foc i després diu que és una víctima i vol cobrar pel que ell mateix ha provocat.\nUn inici cabdal d’aquesta estratègia va ser l’episodi del Mavi Marmara al maig del 2015. Va organitzar una flotilla de sis vaixells perquè deia que atès que Gaza està bloquejada per Israel, necessitava ajuda. És una afirmació curiosa perquè Gaza té un pas fronterer amb Egipte, Rafah on de gener a juliol de 2014 van travessar 200 persones i cap mercaderia. A Israel hi ha amb Gaza el pas fronterer de Kerem Shalom on de gener a juliol de 2014 van passar 1.378 camions amb mercaderies i 2.203 persones. Israel controla, d’acord amb el dret internacional, que no entrin armes i per això totes les mercaderies que arriben per mar van al port d’-Ashdod, es controla el contingut i si no hi ha armes, surten en camions cap a Gaza. Perquè Erdogan no va protestar per l’actitud d’Egipte?\nQuan la flotilla va ser interceptada per Israel en aigües internacionals per impedir que anés a Gaza i redirigir-la cap a Ashdod, davant la negativa, l’exèrcit israelià va abordar-la i es va trobar que el rebien amb ganivets i barres de ferro. La Unió Europea sense fer cap investigació va condemnar Israel i Estats Units va demanar que abans es fes una investigació. Evidentment, que Estats Units ha comès i cometrà errors i actuacions reprovables, però això no hauria d’implicar tancar els ulls davant la conducta d’Europa.\nQuin ha estat el resultat final? A Europa només s’ha acceptat la versió turca i finalment ara, passats 11 anys, Israel està fent les paus amb Turquia.\nEls refugiats de Síria? Turquia ha bombardejat sistemàticament els kurds sirians que paradoxalment han estat el únics que han parat els peus al terrorisme islàmic i això ha provocat que moltes, moltíssimes persones fugin i demanin asil a Europa. Resultat? Turquia, tot i ser responsable del drama humà ha arribat a un acord amb la Unió Europea perquè li lliuri 3.000 milions d’euros per quedar-se els refugiats sense cap garantia que els tracti amb un mínim d’humanitat i que no els obligui a tornar a Síria. Pel que fa la guerra siriana hi ha altres faccions també responsables, com el dictador Assad que ha rebut l’ajuda russa. Assad és el mal i l’ISIS és el mal pitjor.\nDe vegades penso que Europa és un continent malalt. Però això no la fa culpable del desenvolupament del terrorisme islamista, que ve de causes ideològiques arrelades. Europa és culpable de no voler veure, de no aturar manifestacions que demanen l’aplicació de la sharia, de permetre barris on la policia no entra, de donar la culpa a Israel de manera quasi sistemàtica ignorant que pateix el terrorisme islamista des de fa anys. Potser podríem aprendre d’Israel com aconseguir la seguretat i alhora mantenir la democràcia i la llibertat.\nLa diversitat cultural és bona i important, però hi ha conductes inacceptables tan si s’esdevenen entre nosaltres com si s’esdevenen en col·lectius amb una altra cultura. Se’ns ha girat feina per defensar la democràcia, la tolerància, la igualtat entre els sexes i la igualtat d’oportunitats per a tothom. Si no ho fem estem posant en perill el futur dels que vindran darrere nosaltres que en serem responsables, però ells pagaran les conseqüències.


Zones d'interés patrimonial L'Ermita de Nostra Senyora del Bon Succés.\nEstà situada al capdamunt del poble, just al costat del Castell, cosa que no seria casualitat, en ple camí de pujada a les eres. És un edifici que a primera vista no sembla un templet religiós a l'ús: apartada del nucli urbà, amb aparença d'esglessiola, amb campanar propi, etc. al contrari, esta tant integrada amb les pallisses veïnes que es podria confondres perfectament. Sobre la seva història particular, és molt interessant citar un comentari sobre la mateixa que fa Manuel Rubio, mossen de Villores aleshores, a la revista Vallivana de l'1 de Maig de 1922, per motiu del 38è Sexenni de Morella. Diu així:\nDedicada als Sants Joans. Baptista i Evangelista.\nS'anomena així un edifici, que sembla va ser torre fortalesa d'origen musulmà. Es troba al costat de l'ermita, en la part alta del poble.\nPalau del Marqués de Villores.\nEdifici situat a la plaça del poble. El va comprar el municipi fa temps i després de ser restaurat, és actualment l'ajuntament.\nTots els carrers que conflueixen a la plaça són estrets i costeruts, això fa que es puga considerar d'interés arquitectònic.\nConjunt escalonat d'eres comunals amb les pallisses corresponents a cada era. Es conserven en prou bon estat i encara resulta fàcil imaginar com es treballava en temps passats.\nA la ribera del riu Bergantes. Existeix un camí marcat que segueix a Palanques i Sorita. Indret molt agradable per a fer un passeig pel riu.\nCreus de pedra que marquen el terme o alguna celebració. Des de les eres s'arriba al Peiró de Sant Gregori.Més amunt el Peiró de Sant Joan. Seguint el camí de pujada fins al limit del terme està el Peiró de la Trinitat. Des de la font i els llavadors, també un camí de pujada porta al Peiró de Sant Pere.


Pinçaments (fiblades des de La Pinça): Somrigui, sisplau\nEl filòsof alemany Martin Heidegger alertava fa uns anys sobre la fragilitat del control del progrés sota la màxima que la ciència no pensa. No és el seu negociat. És aquesta una facultat que, atrevidament, ens pertany. És a dir, la nostra capacitat per desxifrar pas a pas els grans enigmes i principis de l'entorn conté un bumerang que ensenya les urpes. Un baròmetre de la responsabilitat en compte enrere constant.\nUn dels grans exemples d'aquest fenomen el trobem a la teoria de la relativitat d'Albert Einstein. És evident que un pacifista com ell no tenia al cap la bomba atòmica que posteriorment derivaria de les aplicacions més abjectes del seu avenç científic. Un cop més l'excel.lència en la investigació posava les cartes damunt de la taula, servia la veritat empírica, i eren els homes els encarregats de culminar la jugada.\nCom que algú dirà que tot plegat és com haver creat un monstre, la literatura (i el cinema) ja s'ha encarregat d'idear el personatge de Frankenstein. Pura metàfora de la pèrdua de control en els propis avenços. La criatura creada per un eminent doctor a fí de vèncer la mort s'acaba girant en contra de les seves pretensions esblaimant qualsevol possibilitat d'èxit. Un principi explotat posteriorment per Isaac Asimov que, malgrat exposar els principis per tenir a ratlla els murris androides, va idear una autèntica rebel.lió dels robots a escala mundial de factura suculenta.\nObrint el diari ens adonem de la poca ficció i dels fets reals de bona part d'aquesta ciència. Ara resulta que els serveis russos "d'intel.ligència" han encarregat una vintena de màquines d'escriure perquè no es refien dels ordinadors. La mateixa enginyeria militar que tant els va captivar en l'espionatge que va culminar amb la irrupció d'Internet és ara un seriós enemic. Invertim en tinta i romàntiques "qwerty" per evitar les filtracions. La involució tecnològica adquireix, de sobte, una gravitació sobirana.\nAl Partit Popular no són russos però també ho sabien. N'eren tant conscients del Frankenstein de la computació que van dotar el seu extresorer d'un ordinador del cretaci superior. Sense entrades d'USB, aquelles que permeten treure còpies de la memòria. I així, ben formatejats, irromp la impunitat de la desmemòria. Prevenció russa, la de l'intrèpid comptable.\nVigileu amb la tecnologia, amics. Plantejeu-vos si no són les pantalles, les que us miren quan treballeu. Màquines arrogants que us donen les gràcies quan recolliu el bitllet del metro. Impertinents sitemes de refrigeració que s'activen, perquè saben millor que vosaltres quan fa calor. No sé vosaltres però a mi fa uns dies que la rentadora em mira malament. Que em centrifuga amb altivesa i té un giravoltar d'una suficiència insultant. Un dia d'aquests faig un cop de cap i m'instal.lo el safareig.\nPublicat per pinçat a 18:49\nÁmbar y spunk 2/10/13 20:52\nMestre!!! Volem més...